Държавен вестник, бр. 75, 2020 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  75
МИНИСТЕРСКИ СЪВЕТ
ПОСТАНОВЛЕНИЕ № 220
ОТ 18 АВГУСТ 2020 Г.
за приемане на Устройствен правилник на 
Агенцията за качеството на социалните 
услуги 
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен 
правилник на Агенцията за качеството на 
социалните услуги.
Преходни и заключителни разпоредби
§ 1. Функциите на Държавната агенция 
за закрила на детето по лицензиране на дос­
тавчиците на социални услуги за деца и по 
контрол относно спазването на стандартите 
и критериите за социални услуги за деца 
преминават към Агенцията за качеството 
на социалните услуги, осигурени с 12 щатни 
бройки.
§ 2. Функциите на Агенцията за социално 
подпомагане по регистрация на доставчици­
те на социални услуги, по контрол относно 
спазването на законодателството в областта 
на социалните услуги от всички лица и по 
контрол относно спазването на стандартите 
и критериите за социални услуги за пълно­
летни лица преминават към Агенцията за 
качеството на социалните услуги, осигурени 
с 60 щатни бройки.
§ 3. (1) Трудовите и служебните правоот­
ношения на служителите, които преминават 
в администрацията на Агенцията за качест­
вото на социалните услуги, се уреждат при 
условията и по реда на чл. 123 от Кодекса на 
труда и на чл. 87а от Закона за държавния 
служител и в съответствие с определените с 
Устройствения правилник на Агенцията за 
качеството на социалните услуги функции 
и численост.
(2) Извън случаите по ал. 1 трудовите и 
служебните правоотношения на служителите 
по § 1 и 2 се прекратяват при условията и 
по реда на чл. 328, ал. 1, т. 2 от Кодекса на 
труда и на чл. 106, ал. 1,  т. 2 от Закона за 
държавния служител.
§ 4. В Устройствения правилник на Минис­
терството на труда и социалната политика, 
приет с Постановление № 266 на Минис­
терския съвет от 2009 г. (обн., ДВ, бр. 91 от 
2009 г.; изм. и доп., бр. 2 от 2010 г.; попр., 
бр. 3 от 2010 г.; изм. и доп., бр. 18, 57 и 74 от 
2010 г., бр. 38, 53 и 88 от 2011 г., бр. 22 и 58 
от 2012 г., бр. 77 от 2013 г., бр. 21 от 2015 г., 
бр. 56 от 2016 г., бр. 67 от 2018 г. и бр. 16 
от 2019 г.), се правят следните изменения и 
допълнения:
1. В чл. 4:
а) създава се нова т. 32:
„32. определя със заповед реда за взаи­
модействие между дирекциите в министер­
ството, чиито присъщи функции могат да 
се предоставят на принципа на споделените 
услуги, и администрациите  –  второсте­
пенни разпоредители с бюджет към минис­
търа, които ще ги използват; в заповедта 
се определя кои от присъщите функции на 
дирекциите ще се предоставят на принципа 
на споделените услуги и редът за това;“
б) досегашната т. 32 става т. 33.
2. В чл. 19а, ал. 2 накрая се добавя „и 
на администрациите  –  второстепенни раз­
поредители с бюджет към министъра, при 
осъществяване на споделени услуги“.
3. Създава се раздел ІІІв с чл. 19в:
„Раздел ІІІв
Служител за мрежова и информационна 
сигурност
Чл. 19в. (1) Служителят за мрежова и 
информационна сигурност е на пряко под­
чинение на министъра и осъществява функ­
ции, които са свързани с организирането, 
управлението и прилагането на мерки за 
мрежова и информационна сигурност.
(2) Служителят по ал. 1 осъществява 
дейността по прилагане на мерки за мре­
жова и информационна сигурност на всички 
структури, програми, дейности и процеси в 
министерството.
(3) Служителят за мрежова и информа­
ционна сигурност:
1. ръководи дейностите, които са свързани 
с постигане на високо ниво на мрежова и 
информационна сигурност и с целите, за­
ложени в политиката на министерството за 
мрежова и информационна сигурност;
2. участва в изготвянето на политиките и 
в документирането на информация;
3. разработва, предлага на министъра за 
утвърждаване и следи за спазването на вът-
решните правила за всяка дейност, която е 
свързана с администрирането, експлоата­
цията и поддръжката на хардуер и софтуер;
4. следи за прилагането на законите, под­
законовите нормативни актове, стандартите, 
политиките и правилата за мрежовата и 
информационната сигурност;
5. консултира ръководството на минис­
терството във връзка с информационната 
сигурност;
6. организира, координира и отговаря за 
периодичните оценки на рисковете за мре­
жовата и информационната сигурност;